

# Ингушетия Республикасы башлыгы Юныс-Бәк Евкуров Казанда Универсиада Авылында булды

*02.04.2013*


Бүген Казанда Ингушетия Республикасы башлыгы Юныс-Бәк Евкуров Универсиада Авылы торак корпусларында булды. Кунакны ТР Премьер-министры Илдар Халиков озатып йөрде.

Юныс-Бәк Евкуров Казанга эшлекле визит белән килде (2013 нче елның 1-3 апреле).


Ингушетия Республикасы башлыгы Универсиада Авылы территориясен, студентлар яши торган бүлмәләрне, ял итү урыннарын карады.. Универсиада Авылы мэры Фәрит Габделганиев аңлатмалар бирде.


Юныс-Бәк Евкуров Мактаулы кунаклар кенәгәсендә Универсиада Авылында алган тәэсирләре турында язып калдырды.


*ТР Президенты матбугат хезмәте.*
Ингушетия Республикасы башлыгы Юныс-Бәк Евкуров Казанда Универсиада Авылында булды